

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Odjel komunalnog redarstva**

 **Zagreb, Sigetje 2**

KLASA: UP/I-363-04/18-16/142

URBROJ: 251-13-81-3/017-20-9

Zagreb, 13.3.2020.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 644, k.o. Trnje, u Zagrebu, Sutlanska 5, suvlasništvo Mare Đikić, ROBERT-BOSH-STR. 32, BODELSHAUSEN 72411, NJEMAČKA, Miroslava Đikića, ROBERT-BOSH-STR. 32, BODELSHAUSEN 72411, NJEMAČKA i Ivana Đikića, IM ETZENTAL 28, HECHINGEN 72379, NJEMAČKA, temeljem članka 34. stavka 3. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Suvlasnicima Mari Đikić, ROBERT-BOSH-STR. 32, BODELSHAUSEN 72411, NJEMAČKA, Miroslavu Đikiću, ROBERT-BOSH-STR. 32, BODELSHAUSEN 72411, NJEMAČKA i Ivanu Đikiću, IM ETZENTAL 28, HECHINGEN 72379, NJEMAČKA, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će suvlasnike u postupku uklanjanja ruševine zgrade na k.č.br. 644, k.o. Trnje, u Zagrebu, Sutlanska 5, dok ne bude utvrđena osoba ovlaštena za njihovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 10.10.2018. u 11,35 sati, utvrdio je da se na k.č.br. 644, k.o. Trnje, u Zagrebu, Sutlanska 5, nalazi ruševina zgrade, prizemnica, površine 92 m2 ( prema posjedovnom listu broj 663 k.o. Trnje ), oštećenih zidova izrađenih od cigle, oštećenog krova i krovne konstrukcije, bez vrata i prozora.

Ponovnom kontrolom dana 3.3.2020. godine, u 11,20 sati, utvrđeno je da je zgrada u još ruševnijem stanju nego prilikom prve kontrole, te da predstavlja opasnost za život i zdravlje ljudi.

Zgrada je zbog oštećenja i nedostataka pojedinih dijelova izgubila svoja svojstva zbog čega nije prikladna za uporabu sukladno svojoj namjeni.

Uvidom u Registar kulturnih dobara Republike Hrvatske utvrđeno je da zgrada nije upisane u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Uvidom u ZK uložak broj: 159, k.o. Trnje, utvrđeno je da su suvlasnici zemljišta na kome se zgrada nalazi Mara Đikić, OIB: 87515273952, ROBERT-BOSH-STR. 32, BODELSHAUSEN 72411, NJEMAČKA, Miroslav Đikić, OIB: 44051160369, ROBERT-BOSH-STR. 32, BODELSHAUSEN 72411, NJEMAČKA i Ivan Đikić, OIB: 26692443841, IM ETZENTAL 28, HECHINGEN 72379, NJEMAČKA.

Temeljem članka 34. stavak 2. Zakona o općem upravnom postupku suvlasnici su dopisom KLASA: UP/I-363-04/18-16/142, URBROJ: 251-13-81-3/017-20-7 od 5.3.2020. godine, pozvani da u roku od pet dana po primitku tog dopisa odrede osobu ovlaštenu za zastupanje koja će ih zastupati u predmetu uklanjanje ruševine zgrade na k.č.br. 644, k.o. Trnje, u Zagrebu, Sutlanska 5, Republika Hrvatska.

Dana 13.3.2020. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika suvlasnicima ruševine zgrade na k.č.br. 644, k.o. Trnje, u Zagrebu, Sutlanska 5.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Budući suvlasnici nisu postupili po dopisu koji im je dostavljen 5.3.3030. godine, a radi se o ruševini zgrade koja predstavlja opasnost za život i zdravlje ljudi, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.